ศบค.คงระดับพื้นที่สีสถานการณ์โควิดเหมือนเดิม พร้อมเร่งฉีดวัคซีนในผู้สูงอายุ และนักเรียนก่อนปิดภาคเรียน พร้อมเห็นชอบปรับมาตรการ Test &amp; Go
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) หรือ ศบค. ที่ประชุม ศบค. ยังไม่ได้พิจารณาปรับระดับพื้นที่สถานการณ์ทั่วราชอาณาจักร ทุกอย่างยังคงเดิมไม่มีการเปลี่ยนแปลง คือ พื้นที่ควบคุม(สีส้ม) 44 จังหวัด พื้นที่เฝ้าระวังสูง(สีเหลือง) 25 จังหวัด พื้นที่สีฟ้านำร่องท่องเที่ยว 8 จังหวัด รวมถึงจังหวัดอื่นที่ดำเนินการในบางพื้นที่ 18 จังหวัด ส่วนค่าใช้จ่ายในการบริการโควิด 19 ปี 2563 ใช้จ่ายไปแล้ว 3,841 ล้านบาท ปี 2564 ใช้ไป 97,747 ล้านบาท ปี 2565 ขายไปแล้ว 32,488 ล้านบาท และอยู่ระหว่างการเสนอขอรับงบประมาณเพิ่มเติม 51,065 ล้านบาท สำหรับมาตรการเปิดเรียน on site จากสถิติผู้ติดเชื้อที่อยู่ในวัยเรียน มีจำนวนไม่มาก ประกอบกับ กระทรวงศึกษาธิการ ได้มีการออกมาตรการ เพื่อรองรับการเปิดภาคเรียนของนักเรียน แต่พบว่าโรงเรียนที่มีนักเรียนติดเชื้อ 1 คนขึ้นไป ปิดโรงเรียนร้อยละ 28 ขณะที่โรงเรียนใกล้เคียง ก็ปิดโรงเรียนไปด้วย ร้อยละ 9 ดังนั้นที่ประชุมจึงมีมาตรการเปิดเรียนออนไซด์ กรณีนักเรียนที่มีความเสี่ยงและติดเชื้อโควิค 19 ของโรงเรียนประจำ หากมีความเสี่ยงต่ำสามารถเรียน on siteได้ตามปกติ กรณีครูนักเรียนหรือบุคลากรเป็นผู้สัมผัสเสียงสูง สามารถจัดการเรียนการสอนและการทำกิจกรรม quarantine zone ตามแนวทาง sandbox safety zone in school เป็นเวลา 7 วัน และให้ปฏิบัติตามสังเกตอาการอีก 3 วัน เช่นเดียวกับโรงเรียนไป-กลับ ขณะที่ช่วงนี้อยู่ในช่วงการสอบเข้าโรงเรียนต่าง ๆ ไม่จำเป็นต้องงด หากไม่มีอาการหรือมีอาการเล็กน้อยก็ให้สามารถเข้าสอบได้นพ.ทวีศิลป์ กล่าวถึงแผนการบริหารจัดการวัคซีน ว่า ที่ผ่านมาจะมีบริการฉีดวัคซีนในโรงเรียน แต่ช่วงนี้ใกล้จะปิดภาคเรียนแล้ว จึงขอให้ผู้ปกครองพานักเรียนมาฉีดวัคซีนเพื่อเตรียมความพร้อมสำหรับการเปิดภาคเรียนครั้งต่อไป/ ส่วนการฉีดวัคซีนในผู้สูงอายุตั้งแต่ 60 ปีขึ้นไป จากสถิติผู้เสียชีวิตถึงร้อยละ 82 ของผู้เสียชีวิตทั้งหมด ที่ไม่ได้ฉีดวัคซีน ดังนั้นจึงเห็นว่าผู้ที่ไม่ได้รับวัคซีน โดยเฉพาะผู้สูงอายุมีความเสี่ยงมากที่จะเสียชีวิตส่วนการปรับมาตรการป้องกันโรคสำหรับการเดินทางเข้าประเทศไทย (Test &amp; Go ) โดยมีการปรับมาตรการตรวจ RT-PCR ครั้งแรกที่เดินทางมาถึง ส่วนวันที่ 5 ที่เดินทางมาถึงให้เปลี่ยนเป็นตรวจ ATK แทน ซึ่งเป็นการลดค่าใช้จ่ายบริการนอนโรงพยาบาล หลังจากได้รับการร้องขอมาจากนักท่องเที่ยว แต่จะต้องติดตั้งระบบติดตาม หมอชนะ และส่งผลตรวจ ATK เข้ามาด้วย  ขณะที่ด่านทางบก ที่จะเปิดให้ข้ามแดนได้ คือ ที่หนองคาย อุดรธานี และด่านสะเดา จังหวัดสงขลา ปรับการประกันสุขภาพ ไม่น้อยกว่า 20,000 เหรียญสหรัฐ จากเดิม 50,000 เหรียญสหรัฐ  ส่วนผู้ที่จะเดินทางข้ามแดนเข้ามาเพื่อทำการค้าเพียง 1-2 วัน มองว่าค่าประกันดังกล่าวสูงเกินไป ผอ.ศปก.ศบค. รับไปดำเนินการ โดยจะมีการประชุมเพิ่มเติม เพื่อหามาตรการที่ดีที่สุดต่อไป